CELEX: 62017CN0387
Language: et
Date: 2017-06-28 00:00:00
Title: Kohtuasi C-387/17: Eelotsusetaotlus, mille on esitanud Corte suprema di cassazione (Itaalia) 28. juunil 2017 – Presidenza del Consiglio dei Ministri versus Fallimento Traghetti del Mediterraneo SpA

9.10.2017   
            
            
               ET
            
            
               Euroopa Liidu Teataja
            
            
               C 338/3
            
         Eelotsusetaotlus, mille on esitanud Corte suprema di cassazione (Itaalia) 28. juunil 2017 – Presidenza del Consiglio dei Ministri versus Fallimento Traghetti del Mediterraneo SpA
   (Kohtuasi C-387/17)
   (2017/C 338/04)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Kassaator: Presidenza del Consiglio dei Ministri
   
      Vastustaja: Fallimento Traghetti del Mediterraneo SpA
   
      Eelotsuse küsimused
   
   Kas (sellistel asjaoludel nagu põhikohtuasjas, mis puudutab riigi kui seadusandja vastu esitatud kahjunõuet selle eest, et seesama liikmesriik andis 1976.–1980. aastal omaenda seaduse (1974. aasta seadus nr 684) alusel ühele laevandusettevõtjale toetust, mis kujutab endast EÜ asutamislepingu artikli 87 (endine asutamislepingu artikkel 92 ja nüüd ELTL artikkel 107) lõike 1 kohaselt riigiabi, millest ei ole ei teatatud ega selle jaoks luba antud, nagu nõuab EÜ asutamislepingu artikkel 88 (endine asutamislepingu artikkel 93 ja nüüd ELTL artikkel 108)), ning seda tollal veel liberaliseerimata turul (merekabotaaži turg))
   
               a)
            
            
               kõnealuse abi kvalifitseerimisel („olemasolevaks“, seega mitte „uueks“) tuleb kohaldada 1999. aasta määruse nr 659 (1) artikli 1 punkti b alapunkti v, kus on sätestatud: „v) abi, mida peetakse olemasolevaks abiks, kuna on võimalik teha kindlaks, et selle kehtestamise ajal ei olnud see veel abi, vaid on muutunud selleks hiljem ühisturu arengu tõttu ja ilma et liikmesriik oleks seda muutnud. Kui teatavad meetmed muutuvad abiks pärast tegevuse liberaliseerimist ühenduse õiguses, ei käsitleta neid meetmeid pärast liberaliseerimise kuupäeva enam olemasoleva abina“, ja kui, siis mis tingimustel seda sätet kohaldada; või tuleb kohaldada põhimõtet (mille ulatus on formaalselt teistsugune kui eelkirjeldatud positiivsel õigusel) – mille on sõnastanud Üldkohus oma 15. juuni 2000. aasta otsuses liidetud kohtuasjades T-298/97 jt (Alzetta jt vs. komisjon, punkt 143) ning mida on käesoleva kohtuasja jaoks olulises lahendis, nimelt 29. aprilli 2004. aasta kohtuotsuses C-298/00 P (punktid 66–69) kinnitanud Euroopa Kohus – mille kohaselt „[…] tuleb algselt konkurentsile suletud turul kehtestatud abikava selle turu liberaliseerimisel käsitada kui olemasolevat abikava, kuna selle kehtestamise ajal ei kuulunud see asutamislepingu artikli 92 lõike 1 [hiljem asutamislepingu artikli 87 lõige 1] kohaldamisalasse, mida kohaldatakse üksnes konkurentsile avatud sektorites, võttes arvesse selles sättes toodud tingimusi, mis on seotud liikmesriikidevahelise kaubanduse mõjutamise ja tagajärgedega konkurentsile“, ning kui, siis mis tingimustel seda põhimõtet tuleb kohaldada;
            
         
               b)
            
            
               kõnealuse abi kvalifitseerimisel tuleb kohaldada 1999. aasta määruse nr 659 artikli 1 punkti b alapunkti iv, mille kohaselt loetakse „olemasolevaks“ abiks „abi, mida peetakse olemasolevaks abiks vastavalt artiklile 15“ – tähendab, vastavalt sättele, mis omakorda näeb ebaseadusliku abi tagasinõudmiseks ette kümneaastase aegumistähtaja –, ning kui, siis mis tingimustel seda kohaldada; või tuleb kohaldada õiguspärase ootuse põhimõtet ja õiguskindluse põhimõtet, mida Euroopa Kohus on mitu korda kinnitanud, ning kui, siis mis tingimustel (kas samasugustel tingimustel nagu eelviidatud positiivses õigusnormis väljendatud põhimõtet või mitte)?
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999, L 83, lk 1; ELT eriväljaanne 8/1, lk 339).